CELEX: 32015D0512
Language: sl
Date: 2015-03-25 00:00:00
Title: Sklep Komisije (EU) 2015/512 z dne 25. marca 2015 o spremembi Sklepa 1999/352/ES, ESPJ, Euratom o ustanovitvi Evropskega urada za boj proti goljufijam (OLAF)

26.3.2015   
            
            
               SL
            
            
               Uradni list Evropske unije
            
            
               L 81/4
            
         SKLEP KOMISIJE (EU) 2015/512
   z dne 25. marca 2015
   o spremembi Sklepa 1999/352/ES, ESPJ, Euratom o ustanovitvi Evropskega urada za boj proti goljufijam (OLAF)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 249 Pogodbe,
   ob upoštevanju naslednjega:
   
               (1)
            
            
               Komisija je 5. novembra 2014 na 2104. seji kolegija sklenila, da bo reorganizirala svoje službe ter prenesla naloge v zvezi s pobudami Komisije za zakonske in podzakonske akte s ciljem zaščite eura proti ponarejanju in nalogo podpore na tem področju prek usposabljanja in tehnične pomoči z Evropskega urada za boj proti goljufijam na Generalni direktorat za gospodarske in finančne zadeve.
            
         
               (2)
            
            
               Sklep Komisije št. 1999/352/ES, ESPJ, Euratom (1) bi bilo zato treba spremeniti.
            
         
               (3)
            
            
               Ker je navedena reorganizacija služb Komisije začela učinkovati 1. januarja 2015, bi bilo treba nemudoma posodobiti ustrezne pravne določbe –
            
         SPREJELA NASLEDNJI SKLEP:
   Člen 1
   Člen 2 Sklepa št. 1999/352/ES, ESPJ, Euratom se spremeni:
   
               1.
            
            
               v odstavku 2 se drugi stavek črta;
            
         
               2.
            
            
               odstavek 4 se nadomesti z naslednjim:
               „4.   Urad je odgovoren za pripravo pobud Komisije za zakonske in podzakonske akte s ciljem preprečevanja goljufij iz odstavka 1.“
            
         Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 25. marca 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  Sklep Komisije 1999/352/ES, ESPJ, Euratom z dne 28. aprila 1999 o ustanovitvi Evropskega urada za boj proti goljufijam (OLAF) (UL L 136, 31.5.1999, str. 20).